CELEX: 62010CN0448
Language: da
Date: 2010-09-15 00:00:00
Title: Sag C-448/10 P: Appel iværksat den 15. september 2010 af ThyssenKrupp Acciai Speciali Terni SpA til prøvelse af dom afsagt af Retten (Femte Afdeling) den 1. juli 2010 i sag T-62/08, ThyssenKrupp Acciai Speciali Terni SpA mod Europa-Kommissionen

20.11.2010   
            
            
               DA
            
            
               Den Europæiske Unions Tidende
            
            
               C 317/20
            
         Appel iværksat den 15. september 2010 af ThyssenKrupp Acciai Speciali Terni SpA til prøvelse af dom afsagt af Retten (Femte Afdeling) den 1. juli 2010 i sag T-62/08, ThyssenKrupp Acciai Speciali Terni SpA mod Europa-Kommissionen
   (Sag C-448/10 P)
   ()
   2010/C 317/36
   Processprog: italiensk
   
      Parter
   
   
      Appellant: ThyssenKrupp Acciai Speciali Terni SpA (ved avvocati T. Salonico, G. Barone og A. Marega)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede dom ophæves, (1) og beslutningen (2) annulleres, for så vidt som de afviser den omtvistede foranstaltnings karakter af godtgørelse og kompensation.
            
         
               —
            
            
               Den appellerede dom ophæves, for så vidt som den afviser, at det i beslutningen indeholdte pålæg om tilbagesøgning er uforeneligt med princippet om beskyttelse af den berettigede forventning, og følgelig annulleres beslutningen, for så vidt som den bestemmer, at Italien uden ugrundet ophold skal tilbagesøge disse beløb med tillæg af renter.
            
         
      Anbringender og væsentligste argumenter
   
   Appellanten gør gældende, at den appellerede dom er urigtig og derfor bør ophæves af følgende grunde:
   
               1)
            
            
               Tilsidesættelse af artikel 107 og 108 TEUF samt selvmodsigende begrundelse og en åbenbar fejl i form af en urigtig gengivelse af de fremlagte beviser med hensyn til fortolkningen af den omtvistede foranstaltning som statsstøtte og ikke som en kompenserende foranstaltning til fordel for appellanten. Retten begik en fejl ved at fortolke de nationale regler og national retspraksis, hvortil sagsøgeren i første instans har henvist, og som viser, at den omtvistede foranstaltning ikke udgør en statsstøtte, men har opretholdt det af den italienske lovgiver i 1962 oprindeligt fastsatte formål som godtgørelse, som anerkendt af Kommissionen og Retten, restriktivt.
            
         
               2)
            
            
               Tilsidesættelse af artikel 14, stk.1, i forordning (EF) nr. 659/1999 (3), samt en selvmodsigende og utilstrækkelig begrundelse, for så vidt som Retten herved fastslog, at det i beslutningen indeholdte pålæg om tilbagesøgning ikke er uforeneligt med princippet om beskyttelse af den berettigede forventning. Rettens dom er urigtig og indeholder en mangelfuld begrundelse, for så vidt som den har afvist, at Kommissionens lange tavshed med hensyn til de italienske myndigheders præciseringer i slutningen af 1991 vedrørende den omstændighed, at den første forlængelse af Terni-taksten opretholder det oprindelige formål om godtgørelse, udgør en omstændighed, som kan skabe en berettiget forventning hos appellanten i relation til den omstændighed, at Terni-takstens forlængelser, herunder den omtvistede foranstaltning, ikke udgør en statsstøtte.
            
         
      (1)  Rettens dom (Femte Afdeling) af 1.7.2010 i sag T-62/08.
   
      (2)  Kommissionens beslutning 2008/408/EF af 20.11.2007 om Italiens statsstøtte C 36/A/06 (ex NN 38/06) til ThyssenKrupp, Cementir og Nuova Terni Industrie [Chimiche] (EUT L 144, s. 37).
   
      (3)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af artikel [88] EF (EFT L 83, s. 1).